ક્રિકેટની રમતમાં અમ્પાયરનો રોલ કેટલો મહત્ત્વનો છે એ બધા જાણે છે. તેમની એક આંગળી ઊઠતાં જ કરોડો ચાહકોનાં દિલ તૂટી જાય છે. જો કોઈ અમ્પાયર કોઈ ખેલાડીનો ખોટો આઉટ આપી દે તો એ અમ્પાયરની ચાહકો જોરદાર ટીકાઓ પણ કરે છે. ખેલાડીઓને વાર્ષિક અને એક મેચ રમવાની કેટલી સેલરી મળે છે એની ચર્ચા તો ઘણી વાર થઈ ચૂકી છે, પરંતુ વન ડેમાં ૧૦૦ ઓવર અને ટેસ્ટની પ્રતિ દિવસની ૯૦ ઓવર મેદાનમાં વિતાવનારા, એક-એક બોલ પર બારીકાઈથી નજર રાખનારા અને ખેલાડીઓના આઉટ થવા અને ન થવા અંગેનો નિર્ણય આપનારા અમ્પાયરની સેલરી કેટલી હોય છે એ તમે નહીં જાણતા હો.